Qirg‘izistonda boks bo‘yicha o‘tkazilgan xalqaro turnirda o‘zbekistonlik bokschilar Vatan sharafini munosib himoya qilib, sakkizta medalni qo‘lga kiritdi. Bu haqda O‘zA xabar bermoqda. 91 kilogrammgacha bo‘lgan bokschilar bahsida O‘zbekiston sharafini himoya qilgan Sardor Yormuhamedov dastlab qirg‘izistonlik Jaksilik Kuzaliyev, yarim finalda xitoylik Chen Yunfa, finalda mezbonlarning yana bir vakili Sergey Parenkoni yengib, oltin medalni qo‘lga kiritdi. Vazni 75 kilogrammlik charm qo‘lqop ustalari o‘rtasidagi bellashuvlarda qatnashgan Kozimbek Mardonov qozog‘istonlik Temirlan Raimqulov, xitoylik Molla Tuoxetikiong, qirg‘izistonlik Azamat Kanibek va Ilyos Akmataliyevni mag‘lubiyatga uchratdi va terma jamoamiz hisobiga navbatdagi oltin medalni qo‘shib qo‘ydi. Turnirda Rustamjon Ismoilov kumush, Nodir Mirzahmedov, Ulug‘bek Komilov, Aliyor Noraliyev, Odil Arslonov, Hasanxon Barotov bronza medali bilan taqdirlandi.